**DĖL APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠO PATVIRTINIMO**

2019 m. balandžio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 4 dalimi ir 18 straipsnio 1 dalimi, Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 12 punktu, Rekomendaciniais įkainiais už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą, patvirtintais Lietuvos Respublikos švietimo ir mokslo ministro 2014 m. spalio 2 d. įsakymu Nr. V-872 (Lietuvos Respublikos švietimo, mokslo ir sporto ministro 2019 m. kovo 21 d. įsakymo Nr. V-283 redakcija), Brandos egzaminų organizavimo ir vykdymo tvarkos aprašu (aktuali redakcija), patvirtintu Lietuvos Respublikos švietimo ir mokslo ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Kalbų įskaitų nuostatų patvirtinimo“, Rokiškio rajono savivaldybės taryba n u s p r e n d ž i a:

 1. Patvirtinti naujos redakcijos Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašą (pridedama).

2. Pripažinti netekusiu galios Rokiškio rajono savivaldybės tarybos 2015 m. gegužės 29 d. sprendimą Nr. TS-151 „Dėl Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašo patvirtinimo“.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠO PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – patvirtinti naujos redakcijos Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašą, kuris reglamentuos valstybinių ir mokyklinių brandos egzaminų vykdymo, mokyklinių brandos egzaminų ir brandos darbo kandidatų darbų vertinimo ir apeliacijų nagrinėjimo, valstybinių ir mokyklinių brandos egzaminų vyresniųjų vykdytojų, administratorių ir vykdytojų, mokyklinių brandos egzaminų ir brandos darbo vertinimo komisijų pirmininkų bei vertintojų, apeliacinių komisijų pirmininkų bei narių bazinėje mokykloje darbo apmokėjimą, siekiant užtikrinti racionalų Mokymo lėšų, skirtų mokymosi pasiekimų patikrinimams organizuoti ir vykdyti panaudojimą.

**Šiuo metu esantis teisinis reglamentavimas.**

Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašas, patvirtintas Rokiškio rajono savivaldybės tarybos 2015 m. gegužės 29 d. sprendimu Nr. TS-151 „Dėl Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašo patvirtinimo“, Brandos egzaminų organizavimo ir vykdymo tvarkos aprašas (aktuali redakcija), patvirtintas Lietuvos Respublikos švietimo ir mokslo ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Kalbų įskaitų nuostatų patvirtinimo“, Rekomendaciniais įkainiai už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą, patvirtintais Lietuvos Respublikos švietimo ir mokslo ministro 2014 m. spalio 2 d. įsakymu Nr. V-872 (Lietuvos Respublikos švietimo, mokslo ir sporto ministro 2019 m. kovo 21 d. įsakymo Nr. V-283 redakcija).

**Sprendimo projekto esmė.**

Vadovaujantis Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 12 punktu, Brandos egzaminų organizavimo ir vykdymo tvarkos aprašu (aktuali redakcija), patvirtintu Lietuvos Respublikos švietimo ir mokslo ministro 2006 m. gruodžio 18 d. įsakymu Nr. ISAK-2391, Rekomendaciniais įkainiais už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą, patvirtintais Lietuvos Respublikos švietimo ir mokslo ministro 2014 m. spalio 2 d. įsakymu Nr. V-872 (Lietuvos Respublikos švietimo, mokslo ir sporto ministro 2019 m. kovo 21 d. įsakymo Nr. V-283 redakcija), nustatomi įkainiai vyresniesiems vykdytojams, administratoriams, vykdytojams, vertintojams, technologijų ir menų dalykų mokytojams (darbo vadovams), brandos darbo vadovams, vertinimo ir apeliacinių komisijų pirmininkams už atliekamas funkcijas pagrindinės ir pakartotinės brandos egzaminų sesijų metu. Už atliekamas funkcijas darbo užmokestis apskaičiuojamas taikant įkainius ir atsižvelgiant į pasirengimo egzaminų vykdymui darbo valandas, egzamino trukmę, kandidatų, laikiusių egzaminų, skaičių, įvertintų darbų skaičių.

**Galimos pasekmės, priėmus siūlomą tarybos sprendimo projektą:**

**teigiamos** – teisės aktų vykdymas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Reglamentuotas irracionalus Mokymo lėšų, skirtų mokymosi pasiekimų patikrinimams organizuoti ir vykdyti, panaudojimas bei darbo užmokesčio sandaros samprata už brandos egzaminų vykdymą ir kandidatų darbų vertinimą, viešumas ir skaidrumas.

**Finansavimo šaltiniai ir lėšų poreikis**.

Mokymo lėšos.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo, kultūros ir sporto skyriaus vedėjo pavaduotoja Rita Elmonienė

 PATVIRTINTA

 Rokiškio rajono savivaldybės tarybos

 2019 m. balandžio 26 d. sprendimu Nr. TS-

**APMOKĖJIMO UŽ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ TVARKOS APRAŠAS**

**I SKYRIUS**

 **BENDROSIOS NUOSTATOS**

1. Apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą tvarkos aprašas (toliau – Aprašas) reglamentuoja pagrindinės sesijos valstybinių ir mokyklinių brandos egzaminų vykdymo, mokyklinių brandos egzaminų ir brandos darbo kandidatų darbų vertinimo ir apeliacijų nagrinėjimo, pakartotinės sesijos lietuvių kalbos ir literatūros mokyklinio brandos egzamino vykdymo, kandidatų darbų vertinimo, valstybinių ir mokyklinių brandos egzaminų vyresniųjų vykdytojų, administratorių ir vykdytojų, mokyklinių brandos egzaminų ir brandos darbo vertinimo komisijų pirmininkų bei vertintojų, apeliacinių komisijų pirmininkų bei narių bazinėje mokykloje darbo apmokėjimą.

2. Įkainiai nustatyti vadovaujantis Rekomendaciniais įkainiais už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą, patvirtintais Lietuvos Respublikos švietimo ir mokslo ministro 2014 m. spalio 2 d. įsakymu Nr. V-872 (Lietuvos Respublikos švietimo, mokslo ir sporto ministro 2019 m. kovo 21 d. įsakymo Nr. V-283 redakcija) „Dėl Rekomendacinių įkainių už pagrindinės sesijos valstybinių ir mokyklinių brandos egzaminų vykdymą, mokyklinių brandos egzaminų kandidatų darbų vertinimą ir apeliacijų nagrinėjimą, pakartotinės sesijos valstybinių ir mokyklinių brandos egzaminų vykdymą, kandidatų darbų vertinimą ir apeliacijų nagrinėjimą patvirtinimo“.

3. Dokumente vartojamos sąvokos atitinka Brandos egzaminų organizavimo ir vykdymo tvarkos apraše (aktuali redakcija), patvirtintame Lietuvos Respublikos švietimo ir mokslo ministro 2006 m. gruodžio 18 d. įsakymu Nr. ISAK-2391 „Dėl Brandos egzaminų organizavimo ir vykdymo tvarkos aprašo ir Kalbų įskaitų nuostatų patvirtinimo“, vartojamas sąvokas. Formulėse darbo užmokesčiui apskaičiuoti naudojami sutrumpinimai: DU – darbo užmokestis; ET – egzamino trukmė; DS – vertintojo įvertintų darbų skaičius; KS – kandidatų, laikiusių egzaminą, skaičius, VT – kandidatų darbų vertinimo trukmė.

**II SKYRIUS**

 **APMOKĖJIMAS UŽ PAGRINDINĖS SESIJOS VALSTYBINIŲ BRANDOS EGZAMINŲ VYKDYMĄ**

4. Už valstybinių brandos egzaminų vykdymą mokama valstybinių brandos egzaminų centrų vykdymo grupių vyresniesiems vykdytojams, administratoriams ir vykdytojams, taip pat vykdytojams, kurie nėra vykdymo grupių pagrindinėje sudėtyje (papildomai brandos egzamino centrams paskirtiems vykdytojams – informacinių technologijų specialistams, kai egzamino metu naudojama kompiuterinė įranga ar garso atkūrimo ar įrašymo aparatūra).

5. Už vyresniojo vykdytojo atliekamas funkcijas taikomas 5,22 Eur/val. įkainis. Darbo užmokestis apskaičiuojamas: DU = 5,22 × (ET + 6 val.). Atliekant vyresniojo vykdytojo funkcijas, 6 valandos skiriamos: darbui su brandos egzamino užduotimis, žymimomis slaptumo žyma „RIBOTO NAUDOJIMO“ (priimti valstybinio brandos egzamino užduotis, saugoti iki teisėtai atskleidžiant vokus, kuriuose yra valstybinio brandos egzamino užduoties ar jo dalies turinys); pakuočių su egzamino užduotimis gavimui ir jų grąžinimui; protokolų ir kitų dokumentų pildymui; vykdytojų supažindinimui su bendromis egzamino vykdymo procedūromis; egzamino vykdymo patalpų tinkamumo užtikrinimui; kitų nustatytų vyresniajam vykdytojui funkcijų atlikimui prieš ir po egzamino.

6. Už administratoriaus atliekamas funkcijas taikomas 4,86 Eur/val. įkainis. Darbo užmokestis apskaičiuojamas: DU = 4,86 × (ET + 5 val.). Administratoriui, vykdant nustatytas funkcijas, 5 valandos skiriamos: patalpų paruošimui pagal brandos egzamino reikalavimus; patalpų aprūpinimui dalyko brandos egzamino vykdymo instrukcijoje nurodytais egzaminui reikalingais leidiniais ir priemonėmis; darbui duomenų perdavimo sistemoje KELTAS; kandidatų įleidimui į dalyko brandos egzamino centrą ir pirminiam kandidatų asmens tapatybės dokumentų patikrinimui; po egzamino pageidaujantiems kandidatams užduočių sąsiuvinių atidavimui; kitų nustatytų administratoriui funkcijų atlikimui prieš ir po egzamino.

7. Už vykdytojo atliekamas funkcijas taikomas 4,11 Eur/val. įkainis. Darbo užmokestis apskaičiuojamas: DU = 4,11 × (ET + 2 val.). Vykdytojui, atliekant priskirtas funkcijas, 2 valandos skiriamos: prieš egzaminą – susipažinimui su brandos egzamino vykdymo instrukcija; vykdymo protokolų pildymui; kandidatų tapatybės patikrinimui pagal vykdymo protokolą; kandidatų įleidimui į brandos egzaminui skirtą patalpą; vokų su brandos egzamino užduotimis apžiūrai, nustatant, ar nėra pažeistų; kodų ant protokolų ir kandidato kodo ant kiekvieno valstybinio brandos egzamino atsakymo lapo užklijavimui; po egzamino – kandidatų darbų surinkimui; vykdymo protokolų užpildymui; darbų sudėjimui į specialius vokus ar pakuotes pagal Nacionalinio egzaminų centro reikalavimus; kitų nustatytų vykdytojui funkcijų atlikimui prieš ir po egzamino.

**III SKYRIUS**

 **APMOKĖJIMAS UŽ PAGRINDINĖS IR PAKARTOTINĖS SESIJŲ MOKYKLINIŲ BRANDOS EGZAMINŲ VYKDYMĄ, KANDIDATŲ DARBŲ VERTINIMĄ IR APELIACIJŲ NAGRINĖJIMĄ**

8. Už mokyklinius brandos egzaminus mokama mokyklinių brandos egzaminų centrų bei bazinės mokyklos vykdymo grupių vyresniesiems vykdytojams, administratoriams, vykdytojams, vertinimo, brandos darbo vertinimo, apeliacinių komisijų pirmininkams, vertintojams, menų dalykų, technologijų ir brandos darbų darbo vadovams bei apeliacinių komisijų nariams.

9. Už vyresniojo vykdytojo atliekamas funkcijas taikomas 4,11 Eur/val. įkainis. Darbo užmokestis apskaičiuojamas: DU = 4,11 × (ET + 4 val.). Atliekant vyresniojo vykdytojo funkcijas, 4 valandos skiriamos: darbui su brandos egzamino užduotimis (priimti mokyklinio brandos egzamino užduotis, saugoti iki teisėtai atskleidžiant vokus, kuriuose yra mokyklinio brandos egzamino užduoties ar jo dalies turinys); protokolų ir kitų dokumentų pildymui; vykdytojų supažindinimui su bendromis egzamino vykdymo procedūromis, egzamino vykdymo patalpų tinkamumo užtikrinimui; kitų nustatytų vyresniajam vykdytojui funkcijų atlikimui prieš ir po egzamino.

10. Už administratoriaus atliekamas funkcijas taikomas 3,74 Eur/val. įkainis. Darbo užmokestis apskaičiuojamas: DU = 3,74 × (ET + 3 val.). Administratoriui, vykdant nustatytas funkcijas, 3 valandos skiriamos: patalpų paruošimui pagal brandos egzamino reikalavimus; patalpų aprūpinimui dalyko brandos egzamino vykdymo instrukcijoje nurodytais egzaminui reikalingais leidiniais ir priemonėmis; darbui duomenų perdavimo sistemoje KELTAS; kandidatų įleidimui į dalyko brandos egzamino centrą ir pirminiam kandidatų asmens tapatybės dokumentų patikrinimui; po egzamino pageidaujantiems kandidatams užduočių sąsiuvinių atidavimui; kitų nustatytų administratoriui funkcijų atlikimui prieš ir po egzamino.

11. Už vykdytojo atliekamas funkcijas taikomas 3,39 Eur/val. įkainis. Darbo užmokestis apskaičiuojamas: DU = 3,39 × (ET + 1 val.). Vykdytojui, atliekant priskirtas funkcijas, 1 valanda skiriama: prieš egzaminą – susipažinimui su brandos egzamino vykdymo instrukcija; vykdymo protokolų pildymui; kandidatų tapatybės patikrinimui pagal vykdymo protokolą; kandidatų įleidimui į brandos egzaminui skirtą patalpą; vokų su brandos egzamino užduotimis apžiūrai, nustatant, ar nėra pažeistų; po egzamino – kandidatų darbų surinkimui; vykdymo protokolų užpildymui; kitų nustatytų vykdytojui funkcijų atlikimui prieš ir po egzamino.

12. Už vertintojo įvertintą kandidato ar apeliacinės komisijos nario įvertintą apelianto darbą taikomas 2,62 Eur įkainis. Darbo užmokestis apskaičiuojamas: DU = 2,62 × DS.

13. Už vertinimo komisijos pirmininko atliekamas funkcijas taikomas 3,49 Eur/val. įkainis. Darbo užmokestis apskaičiuojamas: DU = 3,49 × (VT + 4 val.). Mokyklinių brandos egzaminų ir brandos darbų vertinimo komisijos pirmininkui 4 valandos skiriamos vertinimo komisijos darbo tvarkos nustatymui, darbui duomenų perdavimo sistemoje KELTAS, vertinimo lapų spausdinimui, kandidatų darbų vertinimų peržiūrai ir galutinio sprendimo priėmimui, kandidato darbo vertinimo lentelės ir kitų dokumentų užpildymui.

14. Menų dalykų, technologijų mokyklinių brandos egzaminų ir brandos darbų vertintojams darbo užmokestis skaičiuojamas dvigubai didesnis nei nurodyta 12 punkte.

15. Už menų dalykų, technologijų ir brandos darbų darbo vadovo atliekamas funkcijas taikomas 4,49 Eur/val. įkainis. Darbo užmokestis apskaičiuojamas: DU = 4,49 × (KS + 5 val.). 5 valandos skiriamos darbų rengimo proceso vertinimui pagal patvirtintą kandidatui darbo atlikimo laikaraštį, darbo autentiškumo nustatymui, tarpinio darbo aprašo peržiūrai, baigiamojo darbo aprašo ir baigiamojo darbo produkto vertinimui, dalyvavimui baigiamojo darbo pristatyme.

**IV SKYRIUS**

 **BAIGIAMOSIOS NUOSTATOS**

 16. Už brandos egzaminų vykdymą poilsio dienomis brandos egzaminų administratoriams, vyresniesiems vykdytojams ir vykdytojams mokama Lietuvos Respublikos darbo kodekso 144 straipsnio 1 dalyje nustatyta tvarka.

17. Lėšos brandos egzaminams organizuoti ir vykdyti skiriamos iš Mokymo lėšų, vadovaujantis Lietuvos Respublikos Vyriausybės patvirtintu Mokymo lėšų apskaičiavimo, paskirstymo ir panaudojimo tvarkos aprašu.

 18. Pasibaigus pagrindinei ir pakartotinei mokyklinių brandos egzaminų sesijoms bei Apeliacinės komisijos posėdžiui ne vėliau kaip per 5 darbo dienas mokyklos (egzamino, brandos darbo vykdymo ir / ar vertinimo centro) bei bazinės mokyklos direktorius Švietimo, kultūros ir sporto skyriui pateikia užpildytas paraiškas, parengtas pagal šio Aprašo priedą.

 19. Švietimo, kultūros ir sporto skyrius pateikia Finansų skyriui ir švietimo įstaigoms dokumentus (administracijos direktoriaus įsakymus) dėl apmokėjimo už brandos egzaminų vykdymą, kandidatų darbų vertinimą ir apeliacijų nagrinėjimą.

 20. Finansų skyrius pagal pateiktus Švietimo, kultūros ir sporto skyriaus dokumentus patikslina biudžetą ir perskirsto švietimo įstaigoms asignavimus, skirtus mokymosi pasiekimų patikrinimams organizuoti ir vykdyti.

 21. Už šio Aprašo įgyvendinimą atsakingi Rokiškio rajono savivaldybės administracijos Švietimo, kultūros ir sporto bei Finansų skyriai.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Apmokėjimo už brandos egzaminų vykdymą, kandidatų

 darbų vertinimą ir apeliacijų nagrinėjimą tvarkos aprašo

 priedas

**(Paraiškos forma)**

........................................................................................................................................

(Mokyklos (egzamino centro ir / ar vertinimo centro) pavadinimas)

|  |  |  |  |  |
| --- | --- | --- | --- | --- |
| Egzamino pavadinimas | Vardas, pavardė | Darbovietė  |  Pareigos egzamino metu(vyr. vykdytojas, administratorius, vykdytojas, vertinimo komisijos pirmininkas, vertintojas, darbo vadovas) | Pastabos (įvertintų darbų skaičius, valandų skaičius vertinimo komisijos pirmininko funkcijoms atlikti) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Direktorius \_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (vardas, pavardė)

\_\_\_\_\_\_\_\_\_\_\_\_\_\_\_